rlitschk/wikidir huggingface dataset:
Zimmern ischt a Gmoed em Landkroes Rautweil en Bada-Wirttebärg. D Gmoed hot 6413 Eiwohner (Stand: 31. Dezember 2022). Zimmern leit uf ere Hochfleche iber em em Obere Neggerdal. D Ortsdoel Horgen, Stetten ond Flözlingen liget älle em Dal vo dr Eschach. Nochbergmoede send Eschbronn, Dunningen ond Villingendorf em Norde, d Stadt Rottweil em Oschte, Deißlingen em Side ond Niedereschach ond Königsfeld em Schwarzwald, boede em Schwarzwald-Boor-Kroes, em Weschte. D Gmarkong setzt sich zemme ous 50,6 % Landwirtschaftsfleche, 30,9 % Wald, 16,4 % Sidlongsfleche ond 2 % sonschticher Fleche. Zue Zimmern gheret d Gmoedsdoel Flözlingen, Horgen (mit em gleichnamige Dorf ond em Gheft Wildenstein), Stetten ob Rottweil ond Zimmern ob Rottweil. Zimmern ischt zom erschte Mol gnennt worde em Johr 1275. Zimmern hot a Verwaltongsgmoeschaft mit dr Stadt Schramberg ond dr Gmoede Hardt ond Lutterbach vereibart. D Schuldese vo Zimmern ischt d Carmen Merz. Ergäbnis vo de Landdagswahla seid 2006: 1 2006: WASG, seid 2011: Die Linke Dr Dialekt vo Zimmern ghert zom Schwäbisch Erwin Teufel, Bolitiker (CDU) Albert Mager: Zimmern ob Rottweil (o. R.) im Wandel der Zeiten. Geschichte des Dorfes. Rottweiler Verl.- u. Druckerei-Genossenschaft, Rottweil 1937. Anton Kampitsch: Flozoluestale. Heimat-Erinnerungen für Jung und Alt. Hrsg.: Gemeinde Flözlingen. Flözlingen 1924.
In dere Liste si alli Kulturgüeter (A-Objekt) im Kanton Basel-Landschaft ufgfüert, wo nazionaal bedütend si und wo in dr Usgoob 2009 vom Schwizerische Inwentaar vo de Kulturgüeter mit nazionaaler und regionaaler Bedütig ufglistet si. Si isch noch bolitische Gmäinde sortiert; din si 36 Äinzelbaute, säggs Sammlige und 22 archeologischi Fundstelle. A: Archeologii Arch: Archiv B: Bibliothek E: Äinzelobjekt M: Museum O: Meerdäiligs Objekt Commons: Kulturgüeter, wo nazionaali Bedütig häi, (A-Objekte) im Kanton Baasel-Landschaft – Sammlig vo Multimediadateie KGS-Inventar, Bundesamt für Bevölkerigsschutz Kantonsliste Basel-Landschaft (A-Objekt) vom KGS-Inventar (PDF, 385 KB) Charte mit allne Koordinaten: OSM | WikiMap
Dr Kontrabass (o Bassgiiga, Abk.: Kb.) isch s tüüfschte und gröschte Striichinstrumänt und wörd us verschedana Arta vo Holz, meischtens Rottanna- und Ahorn-Holz, gmacht. Er hät entwedr vier odr füüf Saita ((1H –) 1E – A – D – G), wo met amna Boga gschtreha wören odr o met da Fingr zopft. D Kontrabäss wörden vo Kontrabassbauer hergschtellt, wo dr Bruaf Giigabauer glernt händ, sich abr net no met da klina Inschtrumenta bis zom Cello befassend. Dr Kontrabass isch in vilna verschedana Mosegschtiil verträta, ma schpelt na im klassischa Sinfonieorkeschtr genauso wia im Jazz, im uurschprüngliha Rock’n’Roll und i dr Volksmoseg. D Kontrabäss wiisend Element vo dr Gamba und vo dr Giiga uf, sodass ma net genau säga ka, i welhe Famele sie ghören. S git o verschiedene Usfüahrega met meh odr weniger schtarka Iiflöss vo dr aana oder andera Sita, zom Bischpiel statt em Schnegg wia bir Giiga an Lööwakopf wia bir Gamba. Commons: Kontrabass – Sammlig vo Multimediadateie Gsellschaft vo de Bassiste z Dütschland
D Stifdig Fondation Herzog isch 2002 gründet worde und isch e Baasler Museum für d Gschicht und Entwigglig vo dr Fotografii und d Gschicht vo dr Industriigsellschaft in fotografische Dokumänt. Si bestoot brimär us dr Sammlig Herzog vom Peter Herzog, wo öbbe 300'000 Fotografie zelt. D Sammlig us Wärk us dr Pionierzit, us dr professionelle und dr künstlerische Fotografii und us Amatöörufnaame zäigt alli Technike, wo sit dr Erfindig vom Medium verwändet worde si, und umfasst dr Zitruum vo 1839 bis öbbe 1970. D Bezäichnig as «Laboratorium» söll dütlig mache, ass d Instituzioon «im umfassendste Sinn und Usmass dr Usenandersetzig mit em Medium Fotografii dient, wo immer wääsentliger wird». Museum z Baasel Fondation Herzog Stifdigszwäck (Site cha nüme abgrüeft wärde; Suche im Webarchiv)[1] [2] Vorlage:Toter Link/bs.powernet.ch «Eine Art von Esperanto»: Die Sammlung Herzog - ein «Laboratorium für Photographie» in Basel, in: Neue Zürcher Zeitung, 29. April 2002 (Site cha nüme abgrüeft wärde; Suche im Webarchiv)[3] [4] Vorlage:Toter Link/www.nzz.ch
D Maylin Wende geborene Hausch (* 22. Sebdember 1988 z Stuegert) ischt a deitscha Eiskunschtlaifere. D Maylin Hausch ischt am 22. Sebdember 1988 z Stuegert uff d Welt komma. Des Mädle ischt grad amôl viir Jôhr alt gwäa, dô hôt-se mit-em Eiskunschtlaufa ôôgfanga, zerscht alloi ond schbäder mit-ma Partner als Paarlaifere. Dr erschde Partner isch dr Steffen Hörmann gwäa. Mit sellem zamma send dia zwoi 2006 Deitsche Moischder em Paarlauf wôrra. S hôt abr et lang dauret, ond dr Steffen Hörmann hôt gnuag vo dera Schbortart kriagt ond seine Schlittschuha an da Nagl ghengt. Weil d Maylin et glei wiidr an Partner gfonda hôt, hôt-se sich zonächst wiider als Solo-Eiskunschtlaifere betädigt. Em Jôhr 2008 aber ischt wiider a Partner fir des Mädle gfonda wôrra: dr Daniel Wende. Mit-em sella hôt-se sich fir d Olympische Wenderschbiil 2010 en Vancouver qualifiziirt. Deet hôt des Paar da 17. Platz gschafft. Dr Eislauftrainer vo dem Schliddschuahlaiferpaar isch dr Karel Fajfr vom EC Oberstorf gwea. Fir dean Club send dia zwoi au an da Start ganga. Am 6. Juni 2013 hend-se gheiradet. Seither fihrt d Maylin da Familianama Wende. Zom End vo dr Saison 2013/14 hend d Maylin ond dr Daniel Wende ufghert mit ire
Dr Georg Zinkel (gnännt „Zinkel-Schorsch“; * 16. Mai 1948 z Bühl; 15. Novämber 2014) isch e schwebische Dialäktdichter gsii. Dr Zinkel isch z Bühl as eltschts vu fimf Chinder uf d Wält chuu. Speter isch er uf Nei-Ulm zoge un het dert gläbt bis zue sym Dod. Dr Zinkel Schorsch het insgsamt vier Biecher mit schwebische Gedicht gschribe. Mit däne haitere un au noodänklige Gedicht het er d Mänsche vu ihre Alldagssorge wellen aalänke In dr Diskussion um Dialäkt in dr an dr bayerische Schuele het er si fir Schwebisch as Unterrichtsfach uusgsproche. Är isch Mitglid vu dr Matzenhofer Schwabengilde gsii un syter 2013 au dr Vorsitzer vu sällere. Au im Nei-Ulmer Draachteverain „Almrausch“ isch er Mitglid gsii un het dert bin Laietheater mitgspiilt un isch au langi Johr Theaterlaiter gsii. In dr Adväntszyt het er als fir e guete Zwäck d Raie „Mundart und Musik“ organisiert un moderiert un het dert au Läsige ghalte. S`ganze Leaba isch a Karussell. Lustige ond andre Gedichtla von A bis Z, Eigenverlag [o. J.] Von Advent bis Heilig Drei König. Gedichte und Geschichten zur stillen Zeit, Eigenverlag [o. J.] Spaziergang durch´s ganze Jahr. Mundartgedichte über Land und Leute, Eigenverlag [o. J.] I schenk
Dr Charles Timothy „Chuck“ Hagel (* 4. Oktober 1946 z North Platte, Nebraska) isch e US-amerikanische Bolitiker (Republikaner) un Vietnam-Veteran. Vu 1997 bis 2009 isch er US-Senator fir dr Staat Nebraska gsii. Är het in Uusschiss vum Usseminischterim gschafft un lehrt syter anne 2009 an dr Georgetown University z Washington, D.C.. Vum 27. Februar 2013 bis zum 24. Novämber 2014 isch er Verdaidigungsminischter vu dr USA gsii. Dr Chuck Hagel isch ghyrote mit dr Lillibet Hagel un het mit ere zwai Chinder. Si läbe z Virginia. Chuck Hagel (with Peter Kaminsky): America: Our Next Chapter. Tough Questions, Straight Answers. Ecco, New York 2008, ISBN 978-0-06-143696-3 Commons: Chuck Hagel – Sammlig vo Multimediadateie Chuck Hagel im Biographical Directory of the United States Congress Chuck Hagel in dr Notable Names Database (änglisch) Ibersicht iber em Hagel sy Abstimmigsverhalten im Senat Normdate: GND: 132651726 | LCCN: n82051650 | SUDOC/IdRef: 120576376 | VIAF: 25945973
D Baasler Kantonaalbangg, kuurz BKB, isch en Uniwersalbangg, wo em Kanton Baasel-Stadt gheert un iiri Rächtsgundlaag im Gsetz iiber d Baasler Kantonaalbangg vom 19. Dezämber 2015 het. Si isch e Bangginstidut mit Staatsgarantii. D BKB betreit iiri Privaatkundschaft iiber e dichts Filiaalnetz im ganze Kantoon. Die bsundere Bediirfniss vom lokaale Gwäärb wäärden im KMU-Center adressiert. Usserdäm bietet d Bangg fir vermeegendi Privaatkunde, grossi Firmekunde, Inschtituzionelli un Bangge e ganzhaitlichi Berootig und umfassendi Dienschtlaischtige. Syt em Joor 2000 het d Baasler Kantonaalbank d Meerhait an dr Bank Cler (dr frienere Bank Coop), wo in dr ganze Schwyz däätig isch und operativ separaat gfiert wird. Siit 2019 gheert zum Konzärn BKB näb dr Bank Cler au no d'Keen Innovation AG. D BKB het e AA+-Rating vo Standard & Poor’s. Dr Konzäärn BKB gheert dr Bilanzsumme nooch zue de zää greschte Schwyzer Bangge. D Kennzaale vom Stammhuus per 30. Juni 2020 sin die: Gschäftserfolg (in Mio. CHF): 45,3 Halbjooresgwinn (in Mio. CHF): 46,1 Bilanzsumme (in Mio. CHF): 33'199,0 Hypothekarforderige (in Mio. CHF): 13'018,7 Kundeylaage (in Mio. CHF): 16'341,1 Gsamtkapitalquote: 17.6% Gsamtabliiferig an Kanton Baasel-Stadt (in Mio. CHF): 77,0 Personaalbestand: 842 (Ändi 2019) Gschäftsstelle: 15 Website vo dr Baasler Kantonaalbangg Iitrag im BIC Publication
Hellmuth Marx (* 17. Juni 1915 z Linz; † 1. Jänner 2002 z Lienz) isch an öschterriichischa Bildhaur gsii. Dr Marx Hellmuth isch z jüngschte vo füf Goga z Linz a dr Donau uf d Welt ko. Siin Vatr, Viktor Marx us Graz (1870–1928), isch k. u. k. Offiziar gsii; siine Muatr, Clara Marx geb. Pichler (1876–1948), kunt us Obrdrauburg (Gaschthof Poscht). 1926 hotr d Mittelschual z Graz, d Hamatstadt vo siiner Großmuatr väterlichersiits (Theresia Pesendorfer usra Gewerkenfamilie), bsuacht. Er hot im Juni 1933 am Marieninstitut maturiart. Ab 1933 hotr a dr Technischa Universität z Graz (Technischa Hochschual Graz) siba Semeschtr Architektur gschtudiart - möchlicherwiis da Vorbildr dr Obertrauburgr Pichlr-Verwandtschaft zfolg - und isch gliichziitig a dr Steirischa Landeskunstschual bi da Professora Daniel Pauluzzi, Alfred Wickenburg und Fritz Silberbauer inskribiart gsii. Er dürft döt o bii Wilhelm Gösser, dm Leitr anra Meischterklass für Holz- und Staabildhauerei, gstudiart hoo. Dr Wilhelm Gösser isch dr Soh vom Bildhaur Hans Brandstetter gsii, wo 1909 d Gedenktafla für a Dichtr Friedrich Marx z Oberdrauburg gschaffa hot. 1938/39 ischr zerscht als Präsenzdianr z Klagafurt iizoga wora, drnoch hotr als Soldat ad Nordmeerfront iirucka müasa. Dia Kriegsgschehnisse hon dn noch Lappland, Finnland und Norwega bis Narvik
S Baasler Kaufhuus isch e wirtschaftligi Iirichdig in dr Stadt Baasel gsi, wo vom spoote Middelalter bis ins 19. Joorhundert existiert het. Zämme mit andere Hüüser, wien em Salzhuus, em Kornhuus und em Mueshuus, isch s e Waarelaager gsi, wo d Kauflüt iiri Waare häi müesse deponiere, wo si zum verkaufe in d Stadt brocht häi. In dr Nööchi vom Kaufhuus isch d Froonwoog gstande, wo d Waare häi müesse gwooge wärde. Im Huus häi stedtischi Beamti gschafft: Verwalter, Schriiber und Zöllner. S erste Kaufhuus in dr Stadt isch s Salzhuus gsi, wo grad näben em Rhiihaafe an dr Schiffländi gstanden isch. Dört isch nid nume Salz glaageret und verkauft worde, sondern fast alles, wo per Schiff in d Stadt khoo isch usser de Teggstil und Gwürz. Mä wäiss, ass es sit 1354 e Salzhuus in dr Stadt gee het, wo im Root vo dr Stadt understande isch. Dr Handel und au s politische Zentrum vo dr Stadt het sich denn noodinoo vo dr Birsigmündig bachuf zum Määrtblatz verlaageret. Vo 1376 bis 1378 isch s Kaufhuus an dr Rüdegass baut worde isch, wo hüte d Hauptbost isch, und mä het d Fronwoog dört aane züüglet. As Instiduzioon isch s Kaufhuus
D Tuba (lat. ‚Roor‘ ‚Röörle‘), Meezaal Tubè odder Tubas, isch s düèfschte vo allnè gängigè Blèchblõsinschtrumänt. Si hèt drei bis sechs Ventyl un zellt wegè irer witè Mensur un dè entschprèchend stark konisch volaufendè Boorig zu dè Familliè vo dè Bügelhörner. Tuba isch im Römischè Rych d Bezeichnig für è Blõsinschtrumänt uss Messing odder Bronze. S hèt d Form von èrè gradè, langgschtreggtè Röörè mit schmalem Schallbecher gha, ähnlich ènèrè Fanfarè, un isch wòòrschinlich glych wiè d grychischè Salpinx gsi. Hüt voschtòt mò unter enèrè Tuba s Bassinschtrumänt vo dè Familliè vo dè Bügelhörner. Diè èrschtè Tubè sin z Berlin um 1835 kurz nõch dè Erfindig vo dè Ventyltechnig entwicklet. Wilhelm Wieprecht un Carl Wilhelm Moritz hèn i sellèm Johr è Patent uff è Basstuba in F mit füüf Ventyl chriègt . Dank ires vorteilhafterè Dòn un dè präziserè Intonation hèt sell Inschtrum$nt in Orcheschter schu bald iren Vorläufer, dè Serpent beziehigswys s Basshorn un d Ophikleidè ersetzt. Im Orcheschter wörd Basstuba un Kontrabasstuba glychermaßè vowendet. D Tuba isch im Orcheschter meischtens eifach, seltener au zweifach bsetzt. Ob è Party mit dè Bass- odder Kontrabasstuba gschpiölt wärd, entscheidet meischtems dè Tubaschpiller selber ahand vo einigè Gsichtspunkt wiè öppè dè gfordertè
D Annemarie Düringer (* 26. Novämber 1925 z Arlise, Kanton Basel-Landschaft; † 26. Novämber 2014 z Baden, Nidereschtrych, Eschtrych) isch e Schwyzer Schauspiileri gsii. D Annemarie Düringer isch d Dochter vun Schwyzer Induschtriälle Heinrich Düringer un dr Marie Roider gsii. Ufgwachsen isch si z Muri bi Bärn. Noch em Abschluss vu dr Uusbildig an ere Bärner Handelsschuel het si anne 1946 z Paris am Cours Simon e Schauspiiluusbildig aagfange, wu si ab 1947 zwai Johr lang am Wiener Max Reinhardt Seminar furtgsetzt het. Anne 1949 isch si Ensemblemitglid vum Burgtheater z Wien wore, wu si bis zue ihrem Dod gspiilt het. Si het unter anderem am Berliner Schillertheater (in s Schillers Räuber oder in s Molières Don Juan) gaschtiert, im Theater am Kurfürstendamm (Lavinia in s O’Neills Trauer muss Elektra tragen), an dr Münchner Chammerspiil un am Bayerische Staatsschauspiil un au bi dr Salzburger Feschtspiil. Dr Annemarie Düringer ihre Repertoire isch brait gfächeret gsii: si het in klassische un au in modärne Inszenierige gspiilt, unter anderem isch si in Stuck vu Aischylos, Gorki, Grillparzer, Hauptmann, Ibsen, Miller, Pinter, Shakespeare, Strindberg, Tschechow oder Wedekind uf dr Bihni gstande. Dr Annemarie Düringer isch anne 1963 dr Titel „Kammerschauspielerin“ verlihe wore. Si isch
Dr Achilles Leissler (* 13. August 1723 z Baasel, 14. April 1784 z Baasel) isch e Baasler Rootsherr und Siidebandfabrikant gsi. Dr Achilles Leissler isch as Soon vom Handelsmaa und Baasler Groossroot Achilles Leissler und dr Gertrud Ortmann z Baasel uf d Wält khoo. Vo sine Gschwüsterte häi nume d Schwöstere überläbt, sini bäide Brüeder si jung gstorbe. Wo dr Achilles vierzääni gsi isch, isch si Vater gstorbe. Er het en Usbildig zum Kaufmaa gmacht und isch in d Firma vom Vater iidräte, won er erwaggse worde isch. 1743 het er d Dochder vom Kaufmaa Onophrion Hoffmann, d Maria, ghürootet. Vo 1745 bis 1751 häi dr Baasler Archidekt Johann Jacob Fechter und dr Stäimetz Daniel Büchel für iin s Landguet «Sandgruebe» vor de Door vom Chläibaasel baut, wo 1795 noch em Dood vo sinere Frau in Bsitz vom Johann Jakob Burckhardt-Keller khoo isch, und dä het s 1804 im Kaufmaa Johann Jakob Meriaa verkauft. Dr Fechter het au dr Andlauerhoof am Münsterblatz modärnisiert, wo s Leisslers denn gwoont häi. Si Baudäätikäit het au sini Schwöstere inspiriert. Die eltisti, d Magaretha Weiss-Leissler, häig iire Maa drzueaadriibe, dr Württebärgerhoof abzrisse und en no schööner wider ufzbaue. Si het au iire Landsitz, s
47.5588333333337.5846277777778Koordinate: 47° 33′ 31,8″ N, 7° 35′ 4,7″ O; CH1903: 610989 / 267579 Dr Bärefelserhoof isch e historischs Geböid in dr Schwizer Stadt Baasel gsi. Er het sich in dr Groossbaasler Altstadt am Petersgraabe befunde. 1956 isch er abbroche worde. Scho um s Joor 1310 chunnt im Zinsbuech zu St. Peter en Aadelshoof vor, wo mä vom Stiftsgässli uss dri khoo isch. Er het «Zum Luttebach» ghäisse und isch an dr Innere Stadtmuure am Petersgraabe aabaut gsi und e hooche Runddurm isch drnääbe gstande. 1488 het dr Rootsherr Ulrich zum Luft dr Luttebacherhoof im Ridder Lütold vo Bärefels ge, wo dr Familiesitz von em e chliini Burg oobe vo Ääsch gsi isch. Säggs Bäärefelser si Bürgermäister vo Baasel gsi. Dr Hoof am Petersgraabe isch bis 1640 im Bsitz vo dr Familie bliibe, vo denn aa isch er immer wider witerverkauft worde, bis 1908 d Veräinshuusgsellschaft d Liigeschaft kauft und umbaut het. D Baasler Handelsgsellschaft, e Noochfolgere vo dr Baasler Mission, het 1947 dr dr Bärefelserhoof am Petersgraabe kauft und en 1956 lo abbräche und an sim Blatz vom Archidekt Paul Trüdinger e Verwaltigsgeböid lo baue. Bärenfelserhof und Vereinshaussaal, uf basler-bauten.ch, abgrüeft am 27. Novämber 2014 E zwäite Baasler Bärefelserhoof git
47.5575388888897.5894194444444Koordinate: 47° 33′ 27,1″ N, 7° 35′ 21,9″ O; CH1903: 611350 / 267436 Dr Bärefelserhoof isch e historischs Geböid in dr Schwizer Stadt Baasel. Er befindet sich in dr Groossbaasler Altstadt am Stapflebärg 9 und stoot uf dr Liste vo de Kulturgüeter im Kanton Basel-Stadt. Es isch e Seminarhuus vo dr Uniwersidäät Baasel worde, söll jetz aber wider zum e Woonhuus umbaut wärde. 1602 het dr Johann Lucas Isely, wo men em Hans Lux Isely «dr Riich» gsäit het, s Huus am Egge vo dr Martinsgass und em Stapflebärg lo baue und het s mit em Geböid «Ysenburg» an dr Martinsgasse 16-18 verbunde, wo au iim ghöört het. Wo dr Isely 1626 gstorbe isch, si vo sim Riichdum nume Schulde übrig bliibe. S Geböid isch denn e Zit lang leer gstande und e baar Mol witerverkauft worde. Dr Junker Friedrich Christoph vo Bärefels het s 1748 kauft, und vo denn stammt dr Naame Bärefelserhoof. 1802 isch d Siidebandfabrigg «Gebr. Bischoff» in s Huus khoo und het s zun ere Fabrigg umbaut. Dr hinderi Däil vo dr Liigeschaft am Stapflebärg 7 het d GGG 1879 für d Frauenarbetsschuel kauft. 1895 het dr Staat die bäide Liigeschafte, Stapflebärg 7 und 9, kauft.
Die erschte amerikanische Atomwaffetescht uf em Bikini-Atoll händ im Juli 1946, also churz nach em chriegsmässige Abwurf von zwei Atombombe über Hiroshima und Nagasaki, stattgfunde. Sie händ der US-Army Erkenntnis broocht über die damals ganz neui Art von der nukleare Chriegsfüehrig, händ aber auch d Vertriibig von der einheimische Bevölkerig dört und sehr massivi Schäde an der Natur zur Folg ghaa. "Was passiert mit ere Marine-Einheit, wo s'Ziil von ere gegnerische Attacke mit Nuklearwaffe wird", isch d Uusgangs-Froog von dere sehr gross angleite Chriegs-Simulation gsii. Zu dem Zweck isch d Zündig von zwei Atombombe in der Nöchi von dem Koralle-Riff zmitts im Pazifik vorgseh worde. Die erschti Bombe isch in der Luft zündet worde, die zweiti, 24 Tag schpäter, ca. 20 Meter unter Wasser. Als Ziilobjekt händ bi beide Versüech uusgmuschtereti Chriegsschiff dient wo in Dischtanze von rund 100 bis 700 Meter von de beide Zündige entfernt verankeret worde sind; alli Kategorie vom U-Boot bis zum riesige Flugzüügträger Saratoga. Die gwaltige nukleare Explosione händ zeigt, dass die vom ene Bomber-Flugzüüg abgworfni, in der Luft explodierti Bombe en gringere Schade angrichtet het als die unter Wasser zündeti: Es sind vor allem chliineri Schiff gsunke, die grosse händ der Detonation mehr oder
47.5551972222227.5933194444444Koordinate: 47° 33′ 18,7″ N, 7° 35′ 35,9″ O; CH1903: 611644 / 267176 Dr Eptigerhoof isch e historischs Geböid in dr Schwizer Stadt Baasel. Er befindet sich in dr Groossbaasler Altstadt an dr Riddergass 12. 1936 isch er under Dänggmolschutz gstellt worde und zelt hüte zu de Baasler Kulturgüeter, wo für d Regioon vo Bedütig sin. Dr Hinderi Eptigerhoof befindet sich an dr Böimligass 22 grad hinder em Eptigerhoof an dr Riddergass. Hüt isch dr Eptigerhoof s Domizil vo dr Bank Ehinger & Cie AG. Im spoote Middelalter si d Here vo Eptige en iiflussriichs Aadelsgschlächt in dr Stadt Baasel gsi und häi scho sit em 13. Joorhundert e Stadtsitz uf em Münsterbärg gha, wie vili anderi Aadligi au, wääred s Volk dunde in dr Nööchi vom Birsig gwoont het. Die Aadlige häi sich in iire Hööf vergnüegt und uf em Münsterblatz Durnier abghalte. Wo sich s Baasler Volk 1376 über östriichischi Aadligi vom Herzog Leopold vergelsteret het, sin si zum Eptigerhoof zooge und häi dört e baar vo dene hooche Here umbrocht, was denn as die Böösi Fasnacht in Erinnerig bliiben isch. Mä wäiss au us em Joor 1423, ass bim Eptigerhoof e Brunne gstande isch, wo dr spöötere
47.5549027777787.59175Koordinate: 47° 33′ 17,7″ N, 7° 35′ 30,3″ O; CH1903: 611526 / 267143 S Baasler Grichtsgeböid stoot an dr Böimligass 1-3 in dr Groossbaasler Altstadt. Es zelt zu de Baasler Kulturgüeter, wo für d Regioon vo Bedütig sin. Zwäi Gricht si hüte no an dr Böimligass dehäi: s Zivilgricht und s Appellazioonsgricht und drzue au s Konkursamt. Scho im Middelalter het s unde an dr Böimligass, wo im 19. Joorhundert dr Justizbalast baut worde isch, Hüüser gee. 1762 isch e Grichtsregistratur dört gsi und die isch 1808 zum ene Grichtsgeböid umbaut worde. In de 1850er Joor het mä en Archidekturwettbewärb usgrüeft für e nöis Grichtsgeböid. Dr Baasler Archidekt Johann Jakob Stehlin dr Jünger het gwunne und het vo 1857 bis 1859 s erste äigeständige Grichtsgeböid in dr Stadt baut. Dr hütig Justizbalast bestoot us drei Däil, em Stehlin-Bau an dr Böimligass 3, eme Erwiterigsbau vom Archidekt Heinrich Reese us em Joor 1896 an dr Böimligass 1, wo s im Hauptgeböid z äng worde isch, und us em Zivilgrichtsgeböid an dr Böimligass 5. Dr Stehlin-Bau isch us Haustäi baut und het e historizierendi Rönessansfassaade. Dr Reese het d Fassaade vom Nöibau im Stiil, wo dr Stehlin für s Hauptgeböid brucht het,
Dr Hans Heinrich Wilhelm Reese (* 7. Oktober 1843 z Kiel; † 26. April 1919 z Baasel) isch e dütsche und vo 1882 aa e Schwizer Archidekt und bardeiloose Politiker gsi. Dr Reese het e Leer zum Zimmermaa gmacht, isch denn uf d Baugwärkschuele z Holzminde, Braunschweig und Lüneburg gange, het lengeri Räise gmacht und sich schliesslig 1865 am Polytechnikum Karlsrue iigschriibe. Vo 1866 bis 1870 het er bim Theodor Geiger z Züüri gschafft und denn bin ere Generalundernäämig z Wien, won er Blään für die Ungarischi Westbaan gmacht het und für e e Wiener Justizbalast. 1874 isch dr Reese Stellverdräter vom kantonale Bauinspäkter z Baasel worde und im Joor druf het er dr Boste vom Bauinspäkter übernoo. 1882 isch er Baasler Bürger worde. Vo 1882 bis 1894 isch dr Reese baselstedtische Kantonsbaumäister gsi. Vo 1894 bis 1907 isch er bardeiloose Regierigsroot vom Kanton Baasel-Stadt und Vorsteher vom Baudepartemänt gsi. Im Amtsjoor 1900/1901 isch er Regierigsrootsbresidänt worde. Vo 1880 aa het dr Reese d Baasler Stadterwiterig brägt und e Hufe öffentligi Geböid brojektiert, under anderem zää Schuelhüüser, d Erwiterig vom Baasler Grichtsgeböid, d Usserenowazion vom Münster, dr Umbau vom Roothuus und d Iirichdig vom Staatsarchiv. 1877 het er d Victoria
Dr Burkhard vo Fenis (au Burkhard vo Haaseburg, * um 1040 z Vinelz am Bielersee; † 12. April 1107 z Baasel) isch e burgundische Aadlige und vo 1072 bis zu sim Dood Bischof vo Baasel gsi. Er isch dr Brueder gsi vom Cuno vo Fenis, wo Bischof vo Lausanne worde isch. Dr Burkhard isch dr Soon vom burgundische Aadelsherr Ulrich vo Fenis gsi und isch an dr Domschuel z Eichstätt zum Gäistlige usbildet worde. Spöötistens um 1069 isch er z Mainz as Kämmerer vom Erzbischof Siegfried I. noochgwiise. 1072 het dr Heinrich IV. vom Gschlächt vo de Salier dr Burkhard zum Bischof vo Baasel erhobe. Er isch 1076 an dr Synode z Worms drbii gsi, wo dr Papst Gregor VII. für abgsetzt erkläärt worde isch. Er het drfür gschafft, ass s Episkopat uf dr Synode vo Piacenza däm wurd zuestimme. Dr König Heinrich isch mit sine loyale Gfolgslüt, under iine au dr Burkhard, mit em Bann gstrooft worde. Im Herrschergebiet vom Heinrich isch druf dr Rudolf vo Schwoobe zum Geegeköönig gweelt worde. Dr Burkhard het 1077 dr Heinrich begläitet, won er uf Canossa gange isch, dr Babst demüetig aagfleet und bittet het, ass er dr Bann von em wurd nää.